
Auctore  Alexandro  Murray. 


Q  uoniam  qui  ad  summos  medicinae  honores  ni¬ 
tuntur,  eos  examini  dissertationem  inauguralem 
subjicere  oportet,  mihi,  pauca  ideo  scripturo,  de¬ 
siderium  fuit,  ex  rei  medicae  experientia,  qua 
apud  Alford  in  comitatu  Abrcdonensi ,  octo  an¬ 
nos  fruebar,  vel  aliquid  novi  proferre,  vel  quod¬ 
piam  adhuc  dubium,  si  possem,  magis  in  aperto 
ducere.  Ile  in  mente  voluta,  causas  Febris  com¬ 
munis  vel  continucc  agitare  consilium  meum  est. 

quippe  rem  quae  magni  interest,  et  in  loco,  uti 
supra,  quam  in  urbibus,  felicius  investigandam, 
de  qua,  sententiam  quam  nullus  alius  nisi  fallor 
tenet,  animus  me  assumere  tulit. 

Causas  Febris  continua ,  (quam  Febrem  com- 
munem  appellare  malo),  nec  ex  testimonio  aegro¬ 
rum,  nec  morbi  signis  quam  altissime  volutis, 
haud  quidem  nisi  multis  quae  ad  hoc  spectant 
cognitis,  inter  comperta  habere  possumus.  Rure, 
de  omnibus  necessariis,  in  circuitu  multorum  mil¬ 
lium  passuum,  certiores  fieri  possumus,  supra 
quod,  his  qui  vitam  urbanam  semper  egerunt,  cre¬ 
dibile  est.  Haec  tamen  in  urbibus  magnis  nos 
prorsus  latent ;  et  si,  exempli  gratia,  unam  dif¬ 
ficultatem  quae  Febrem  communem  explorantibus 
it  obviam,  in  medium  ducere  liceat ;  nemo,  viis 
urbis  spatio  brevissimo  perambulatis,  dicere  potest, 
annon  materiei  contagiosae  subjectus  esset. 

Initio,  mens  veri  ignara  mihi  erat,  et  dubia,  an 
pro  una  causarum  Febris  communis  continuae, 
contagionem  ponere  fas  esset.  Hodie  tamen  res 
longe  aliter  sese  habet ;  et  quidem  mihi  videtur, 
Febrem  communem  nostram  ex  contagione ,  et 
haud  ecc  alia  causa ,  semper  pendere. 

Ha?c  sententia  ex  rebus  quas  ipse  vidi,  primam 
originem  traxit,  et  quo  mihi,  hac  in  re  experi¬ 
entia  major,  et  quo  investigatio  major,  eo  magis 
vera  videtur.  Opinionem,  quam  tamen  argumen¬ 
tis  haud  firmat,  huic  mea}  propiorem,  Cullen 
conjecit;  sed  quum  loca  scriptorum  ejus  immorta¬ 
lium,  quae  ad  hoc  spectant,  ipsa  sibi  diversa  sunt, 
mentem  illi,  quoad  hanc,  parum  fixam  credere 
fas  est. 

Primum  omnium,  de  formis  diversis  Febris 
continua},  pauca  dicere  volo. 

I11  his  regionibus,  multos  annos,  Febres  conti¬ 
nua}  in  tria  genera  vel  rectius  in  tres  species,  qua} 
nominantur  Synocha,  Synochus,  et  Typhus,  divisae 
sunt :  sed  hodie,  plurimi  judicant,  hos  rectius 
dicere,  qui  has  species  pro  una  sola  habent.  Doc- 
tor  Gregor v,  de  Synocha  praelegens,  dicere  so¬ 
lebat,  se  in  Xosocomio  Edinensi,  discipulis  suis 
synocham,  i.  e.  Febrem  puram  inflammatoriam, 
kolwov  nempe  veterum,  monstrare  nunquam  posse  ; 
et  Doctor  B  at  em  an  qui,  per  spatium  longum, 
Febrium  Receptaculo  Londini  praeerat,  Febris 
uti  supradicta?,  exemplum  ne  unum  quidem  vi¬ 
disse,  memoriae  prodidit.  Synocha  amota,  res- 

tant  tantum  Synochus  et  Typhus  ;  sed  inter  has 
Cullen  ipse  inventor,  memoravit,  se  limites  ac¬ 
curatos  ponere  non  posse,  et  utrum  pro  febribus  di¬ 
versis  habendae  sint,  dubitare.  Quibus  multos  Fe¬ 
bre  aegros  observare  contigit,  haud  rarissime  in  ea¬ 
dem  domo,  eodemque  tempore  unum  viderunt,  pri¬ 
mo  excitatum,  dein  debilem  et  depressum,  forma 
Febris  cui  nomen  Synochus,  ideo  assumpta  ;  alte¬ 
rum  tamen,  uti  solet  in  Typho  mitiori,  ex  initio, 
pallidum,  debilem,  sed  sine  signis  periculosis ;  et 
forsan  tertium  stupore  affectum,  cute  petechiis  vi¬ 
bicibusque  obtecta,  qui  quidem  Typhum  graviorem 
patiebatur;  sed  cui  fas  esse  videtur,  Febres,  uti 
supra,  pro  morbis  diversis  habere  ? 

Haud  dictu  facile  est,  ex  qua  identitas  vel  in 
specie,  vel  in  individuali,  constat.  Hoc  metaphy- 
sici  haud  raro  agitaverunt ;  et  Historiae  Naturalis 
cultoribus,  opera  huic  quoque  data,  difficultas 
ejusmodi  oblata  fuit.  Species  et  morborum  et 
rerum  aliarum  naturalium,  in  natura  prostant ; 
caeterum  Genera ,  mentis  inventa  sunt.  Ad  spe¬ 
ciei  identitatem  constituendam,  essentiae  iden¬ 
titate  opus  est ;  sed  dicere,  in  duabus  formis  mor¬ 
bosis,  conditio  essentialis  sitne  eadem ;  haec  est 

difficultas.  Ex  hac  ignorantia,  forsan  fit,  quod 
de  morbi  specie ,  sententiae  nostrae,  non  eadem 
ex  re  semper  pendent.  Exempli  gratia  ;  Tetanus 
modo  ex  injuriis,  modo  ex  frigore,  oritur.  Causam 
tamen  non  spectamus,  sed  quia  signa  simillima 
sunt,  morbum  in  utroque  exemplo  eundem  esse 
statuimus.  Contra,  in  Variola,  causam  tantum 
spectamus.  In  hoc  morbo  alius  pustulas  raras 
stantes,  et  ubi  maturae  sunt,  rotundas  distentas- 
que,  et  pyrexiam  quam  mitissimam  habet ;  alii 
autem  pustulae  sunt  confertissimae,  parum  eminen¬ 
tes,  fere  quidem  squamosae ;  pyrexia  vehemens  et 
maligna,  atque  aeger  visu  horribilis  in  mortem 
praeceps  agitur.  Sed  hae  formae,  etsi  diversae,  eo¬ 
dem  modo  originem  ducunt,  et  ideo  pro  ejusdem 
morbi  varietatibus  habentur.  Sic  in  Scarlatina  ; 
hi  Angina  miti,  cute  rubra,  et  pyrexia  vix  dete¬ 
genda  solitis  muneribus  fungi  valent ;  illis  autem 
sunt  fauces  tumidae,  et  nigrae ;  rubor  cutis  forsan 
deest,  facies  pallet  et  perturbatur,  et  animo  cor¬ 
poreque  quasi  torpent: 

“  Tacent,  et  ora  pallor  albus  inficit, 

“  Mentesque  perculsa  stupent.” 

Nihil  querentes,  stupor,  delirium,  aliaque  lctha- 

lia  cito  invadunt.  Sed  si  quis,  uti  haud  raris¬ 
sime  fit,  has  formas  diversas  in  domo  eadem,  eo¬ 
dem  que  tempore  viderit,  ex  causa  eadem  ortas  de¬ 
cernit,  et  eas  ideo  pro  uno  morbo,  mente  haud 

dubia,  habet.  Res  tum  in  Variola  et  Scarlatina 

\ 

ita  sese  habet ;  et  pari  ratione,  quum  variis  formis 
Febris  nostrae  communis  continuae  in  domo  eadem 
eodemque  tempore  obvenimus,  has  haud  nisi  spe¬ 
ciem  unam  contemplari  licet. 

Denique,  argumenta  omnia,  consensusque  fere 
omnium,  ad  demonstrandum  formas  diversas  fe¬ 
bris  communis  easdem  esse,  conveniunt ;  et  haec 
demonstratio,  quippe  quae  rem  hujuscemodi  angus¬ 
tiorem  et  quasi  faciliorem  reddit,  haud  disserta¬ 
tioni  nostrae  aliena  habeatur. 

Fundamenta  sententiae  meae  nunc  proferenda 
sunt. 

1.  Causarum  quae  nostram  Febrem  communem 
excitant,  vna ,  ut  levissime  dicam,  contagio  est. 

Sunt  quibus  haec  propositio  tam  plene  firmata 
videtur,  ut  quasi  littus  arare,  si  quis,  eos  qui  rebus 
cognitis,  tamen  contagionem  negant,  suadere  ca¬ 
netur.  Attamen  in  documento  hujuscemodi  hoc 
agitare  decet. 

I11  primis,  hoc  inter  axiomata  ponere  fas  est :  si, 
caeteris  paribus,  eos  qui  cum  Febre  aegrotis,  qui\m 

eos  qui  non  ita  communicant,  Febris  Continua 
saepius  aggrediatur,  morbus  contagiosus  est.  Ideo, 
qui  contagionem  negant,  vel  cos  uti  supra  com¬ 
municantes,  saepius  aliis  febre  affectos  esse,  negare  ; 
vel,  caetera  haud  esse  paria,  affirmare  oportet. 

Demonstratu  haud  diflicilc,  Febrem  saepius  eos, 
qui  cum  febre  aegrotantibus  communicant,  quam 
alios  accedere  ;  sententia  enim  diversa  conclusiones 
haud  dubie  falsas,  secum  trahit.  Nisi  verum  sit, 
febrem  saepius  eos  qui  cum  febre  aegrotantibus 
communicant,  quam  alios  accedere  ;  sequitur,  quo¬ 
niam  ex  tribus  quibusque,  febre  aegris,  duo  ad  mi- 

nimum,  nuper  sine  dubio  cum  aliis  pari  modo 
aegris,  conversati  sunt,  eandem  rationem  numeri 
(i.  e.  duos  e  tribus)  e  his,  puta,  fractura  vel  in¬ 
flammatione  affectis,  vel  ex  omnibus  sanitate  pol¬ 
lentibus,  nuper  quoque  cum  febre  aegris  conver¬ 
satos,  manifeste  repertum  iri ;  quod  tamen  uti 
bene  notum,  falsum  et  absurdum  est. 

Sed  praeterea,  uti  supra  dixi,  monstrari  necessa¬ 
rium  est,  omnia  iis  febricitantibus  ac  aliis  paria 
esse,  nisi  quod  illi  et  non  hi,  alicui  febre  aegro 
subjecti  erant.  Rem  caeterum  hujuscemodi  non 
nisi  exemplis  tractare,  juvat ;  et  pauca  quae  ipse 
vidi,  et  quorum  pars  parva  fui,  scripturus  sum  ;  et 
haec  quidem,  sicuti  ego  aestimo,  omnem  locum  du¬ 
bitandi  tollunt. 

Anno  Domini  1819*  mulier  Febre  Continua 
communi  affecta,  ad  domum  patris  sui  in  parochia 
Alford  allata  est,  ex  loco  decem  millia  passuum 
distante,  in  quo  febris  grassabatur,  et  ubi  illa  ali¬ 
quamdiu  habitaverat.  Brevi  postea,  in  domo 
eadem,  duo  alii  febricitabant,  et  quidam  quoque 
qui  domum  vicinam  tenebat.  Deinceps  juvenis 
in  domo  haud  procul  distante,  affectus  est ;  cum 
quo,  puer  primis  morbi  diebus,  dormiens,  et  sua 

vice  febricitans,  ad  domum  aliam  tria  millia  pas¬ 
suum  distantem,  amotus  est.  Ilie,  sex  affecti 
sunt,  et  morbus  ad  domos  duas  vicinas  quoque  ac¬ 
cessit. 

Anno  1823,  mulier  ex  Nosocomio  Abredonensi, 
ubi  semper  febris  haec  adest,  ad  Alford  venit ;  et 
post  tempus  breve  cum  febre  affecta  est.  In  domo 
eadem  illius  frater  erat ;  ambo  servi,  amboque  ad¬ 
venae.  I luic  aegrae  frater  praecipue  assidebat,  et  il¬ 
lum  unum  ex  sex  vel  octo  servis  aliis.  Febris  ag¬ 
gressa  est.  IIos  duos  dum  curabam  Febre  Con¬ 
tinua  ipse  affectus,  et  in  mea  domo,  qiuc  ex  hac 
alia  distabat  tria  millia  passuum,  tres  alii,  omnes 
videlicet  mecum  habitantes,  febre  deinceps  labo¬ 
rabant. 

Postremo,  anno  1827,  in  parochia  Tullynesle, 
puellam  quandam  Febris  Continua  adorta  est ;  et 
in  domo  eadem  duo,  et  in  vicina  tres,  cito  procum¬ 
bunt.  Post  intervallum  quoddam,  puella  haec 
aegra  ad  domum  matris  suae  in  parochia  Keig, 
quatuor  millia  passuum  distantem,  gestata  est,  et 
ibi  sex  cito  febricitant.  Res,  his  aegris  utiles, 
copia  accipiendi  data  est,  ex  domo  mille  passuum 
distante,  et  ibi  paullo  post  Febris  communis  pro¬ 
stat,  et  tandem  sex  invadit.  Hoc  memoria  dig- 

num  est :  prima  affecta,  erat  illa  quae  cum  nuntio 
ex  domo  alia  supra  dicta  conversata  erat ;  dein 
illa  quae  primae  assederat.  Haec  alia  famula  erat 
Dominae  nobili  propria,  per  quam  haud  raro  visi¬ 
tata  est.  Ipsa  Domina ;  tertiq, ;  et  quarta  affecta 
erat  illa,  quae  aegrarum  curias  disposuerat. 

Restat  tantum  dicere,  me  haec  exempla  sele¬ 
gisse,  quippe  quae  rei  nostrae  quam  maxime  favent, 
et  sese  objiciebant  dum  alia  haud  in  eadem  re¬ 
gione  essent. 

Quoniam  omnes  contagionis  demonstrationes 
de  quibus  egomet  et  alii  testari  possumus,  non  est 
copia  adducendi,  dicere  licet,  medicos  pene  uni¬ 
versos,  demonstrationibus  his  spectatis,  omnem  du¬ 
bitandi  causam,  quasi  amotam  tenere.  Et  quidem 
mihi,  etsi  forsan  nemini  alii,  fas  videtur,  hoc,  pro 
argumento,  ponere,  vulgus  copia  multas  febres 
observandi  data,  has  contagiosas,  semper  tenere  ; 
memoriaque  dignum  est,  quod  hi,  ante  experien¬ 
tiam  factam,  contagionem  universi  spernunt. 
Non  ignoro,  quomodo  hoc  argumentum  quidam 
respiciant  ;  sed,  me  judice,  vulgus  tantum  errant, 
vel  quum  quse  ad  rem  judicandam  attinent,  haud 
plene  cognoscunt  ;  vel  quum  ejusmodi  est,  ut. 

ad  eam  intelligendam,  scientia  propria  opus  sit. 
Quod  ad  febrem  ;  cui  res  cognitae  sunt,  et  mens 
sana,  is,  aeque  ac  medicus,  causam  inferre  potest. 
Apud  Alford,  rebus  necessariis  cognitis,  omnes 
etsi  antea  dubitantes,  sententiam  hic  propositam 
tenebant. 

Jam,  eos  qui  contagionem  negant  mihi  petendum 
est,  quid  observationibus  superioribus,  et  omnibus 
aliis  simillimis,  objiciant  ?  Dr  Maclean,  Lon- 
diui,  et  M.  Lassis,  Parisiis,  contagioni  et  in  Pes¬ 
te  et  in  Typho  adversi,  diffuse  scripserunt ;  et 
quae  hi  auctores  contagioni  objiciunt,  vel  e  laxis 
analogiis,  morbis  aliis  contagiosis,  deductis,  vel  e 
difficultate,  si  contagio  causa  sit,  ortum  progress¬ 
umque  febrium  explicandi,  pendent.  Ad  hoc ; 
plurimas  observationes  in  medium  ducunt,  quae 
etsi  accuratae,  parum  ad  rem  de  qua  lis  est,  refe¬ 
runt.  Dr  Maclean  sententiam  suam  contagioni 
adversam,  anno  1796,  in  lucem  protulisse,  vide¬ 
tur  ;  vitamque  deinceps  egisse,  strenue  nitens, 
ut  res  comperiret  quae  hypothesin,  quam  ipse  ado¬ 
lescens  promulgaverat,  firmarent.  Operae  pretium 
est,  pauca  excerpere  verba  quae  docent,  qua  ex¬ 
plicat  Lassis,  quomodo  febricitantis  accessio  fe- 

brem  inducit,  et  separatio  defendit.  “  Si  parceque 
les  Typhus  regnent  sur  tout  parmi  les  person- 
nes,  qui  ont  entre  elles  le  plus  de  relations,  on 
pouvait  leur  accorder  le  caractere  contagieux,  on 
pourrait  reconnaitre  egalement  ce  caractere  dans 
certaines  maladies,  ou  peu  de  medecins  ont  ose 
1’admettre,  telles  que  Pophthalmie,  les  affections 
catarrhales,  les  fievres  intermittentes  et  les  fievres 
continues  les  plus  benignes  et  les  plus  ordinaires  ; 
car  ces  maladies  regnent  aussi  principalem  en  t 
parmi  les  personnes  entre  lesquelles  il  y  a  le  plus 
de  communication.  Mais  ne  doit  on  pas  remarquer, 
que  les  personnes  qui  ont  le  plus  de  relations  en¬ 
tre  elles,  etant  en  general  de  la  meme  classe,  ha¬ 
bitant  les  memes  lieux,  et  se  trouvant,  en  un  mot, 
toutes  exposees  aux  memes  calamites,  elles  doi- 
vent  toutes  eprouver  les  memes  maladies*?— II  y  a 
bien  vrai  que  ceux  qui  se  sequestrent  pendant  les 
maladies  epidemiques  appellees  typhus,  le  contrac- 
tent  rarement ;  mais  est-il  neeessaire  d’en  cher- 


*  Causes  des  Maladies  Epidemiques,  par  M.  Lassis, 
p.  30, 

cher  cVautres  raisons  que  1’avantagede  jouir  d’une 
habitatiou  salubre  et  des  autres  clioses  les  plus 
necessaires  a  la  vie  Postremo,  satis  est  dicere 
quod  qui  argumenta  valida  contra  contagium,  hos 
duos  auctores  poscat,  is  libros  eorum  frustra  per¬ 
leget. 

Naturam  argumentorum  quae  supra  exposui, 
respicere  licet. 

Varia  exempla  adducta  sunt,  cujusdam  febre 
aegri,  ad  domum  in  alio  loco  sitam,  allati.  Hic 
alii  eodem  modo  affecti,  cito  procumbunt ;  dum  Fe¬ 
bris  continua  in  hac  domo  non  antea  fuerat,  nee 
sane  illa  propior,  quam  aeger  primus  reliquerat. 
Sed  domus  haec,  qua  ex  conditione  sua  priori,  dis¬ 
tat?  vel  qua,  ex  domibus  aliis  in  regione  eadem  ? 
Minime,  nisi  quod  Febre  aegrum  reciperat.  His, 
revolutis,  ex  prima  Febre  has  sequentes  esse  ortas, 
haud  dubie  censendum.  “  There  is,”  uti  quidam 
dixit,  “  a  certain  degree  of  grouping  of  fever-pa- 
tients,  which  cannot  be  referred  to  mere  casualty  ; 
and  this  assertion  depends  on  the  same  principies 


*  Loco  citato,  p.  24. 

of  the  doctrine  of  chances,  which  prove  that  the 
odds  against  throwing  the  same  cast  of  dice  many 
times  successively,  are  enormous.”  Quae  tandem 
his  argumentis  contraria  habemus  ?  Qui  quidem 
contagionem  negant,  propositionem  quam  maxime 
firmatam,  diruere  volunt,  argumentis  et  obser¬ 
vationibus  adductis,  quae  in  re  agitata  minime 
valent.  Non  innocua  tamen  est  haec  eorum  opi¬ 
nio  falsa,  quippe  ad  Febrium  prophylaxin  max¬ 
ime  relata  ;  et  quoniam  quicquid  medici  delirant 
vulgus  plectuntur,  error  hujuscemode  valde  noxius 
evadit. 

Igitur  manifestum  est,  contagionem  unam  esse, 
ad  minimum,  causarum,  quae  Febrem  continuam 
his  regionibus  excitant.  Haec  quidem  inter  res  ne¬ 
quaquam  dubitandas  habeatur,  quo  nihil  est  ma¬ 
gis  compertum,  nisi  quod  ex  sensuum  testimonio, 
vel  e  mathematicorum  demonstratione  pendet. 

Tantum  addendum  est,  quod  dum  hanc  rem 
investigamus,  Febrem  communem  continuam,  cui 
quaedam  affectiones  topicae  accesserunt,  ab  affec¬ 
tionibus  ejusmodi  primariis,  conditionem  febrilem 
inducentibus,  animo  quam  maxime  cauto,  sepa¬ 
rare  oportet ;  et  quamquam  semper  sunt  limites 

veri,  hos  facile  ponere,  aliquando  haud  in  inanibus 
nostris  est.  Febris  continua  quoque  distinguenda 
est  ab  illa  febre  brevi  quae  ex  variis  causis  subinde 
oritur,  et  qua?  quidem  Ephemera,  Diaria  vel  Ju¬ 
dicatoria  veterum  est. 

2.  In  omnibus  morbis  contagiosis,  origo  exem¬ 
plorum  quorundam,  oculorum  aciem  omnino  fu¬ 
git  ;  sed  animo  nequaquam  dubio  inquam,  quod 
in  loco,  talibus  observationibus  maxime  opportuno, 
quoties  scarlatinam,  variolam,  rubeolam,  et  per- 
tussim,  qui  consensu  omnium,  contagione  et  haud 
alia  causa  gaudent,  ad  causam  suam  consequi  po¬ 
tui,  toties  Febrem  communem  a  contagione  mani¬ 
festa  ortam,  vidi.  Hic  pauca,  qua?  in  alio  loco 
scripsi,  addere  volo.  “  I11  a  country  situation, 
where  contagion  can  be  much  more  easily  traced 
than  in  cities,  I  have  known  infectious  disease  oe- 
cur  in  the  most  inexplicable  manner.  I  knevv 
small-pox  occur  where  every  means  was  used  to 
prevent  it,  where  suspected  strangers,  such  as 
beggars,  were  not  permitted  to  approach,  and  the 
nearest  family  ili  of  the  disease  was  more  than  a 
mile  off.  Vet  there  is  no  reason  to  believe,  tliat 

the  complaint  had  any  source  but  contagion  ;  for 
our  knowledge  of  the  fact,  that  contagion  can  be 
communicated  by  clothes,  &c.,  to  which  it  may 
have  adhered  for  a  length  of  time,  furnishes  a 
ready  explanation  of  the  circumstance  just  men- 
tioned.  Indeed,  so  numerous  are  the  avenues,  es- 
pecially  in  cities,  by  which  contagion  may  ap- 
proach,  that  were  it  so  that  Typhus  had  other 
sources  than  this,  that  conclusion  could  be  drawn 
only  from  observations  made  in  country  places.” 

4.  In  locis  quae  receptaculis  contagionis  commu¬ 
nibus,  urbibus  scilicet,  longe  distant,  Febris  Com¬ 
munis  raro  sese  ostendit.  Incolae  magnae  parochi® 
Strathdon,  quae  in  comitatu  Abredonensi  sita 
est,  cum  nulla  urbe  praeter  Aberdoniam  plerumque 
communicant,  et  hic,  sicuti  ex  auctoribus  fide  dm- 
nis  accepi,  Febris  Continua  ante  paucos  annos 
abhinc,  vix  ac  ne  vix  nota  est ;  et  memoria  quam 
dignum  est  quod  incolae  hujus  regionis  aeque  ac 
alii  omnibus  rebus,  praeter  contagionem  quae  pro 
causis  febris  habentur,  subjecti  sunt.  Recen¬ 
tius  veruntamen,  praecipue  decem  annis  abhinc, 
febris  haec  Aberdoniae  abundabat,  atque  ejusdem 

temporis  spatio,  exempla  quaedam  apud  Strath- 
don  observata  sunt,  qua?,  rebus  uti  supra  specta¬ 
tis,  ex  contagione  influente,  orta,  putare  fas  est. 

5.  Alias  res  quas,  pro  causis  febris,  quidam  ha- 
beut,  lustremus ;  nam  hi,  famem,  frigus,  laborem 
durum,  et  efHuvia  noxia,  contagioni  addunt. 

De  fame  imprimis.  Quum  scriptis,  de  re  medi¬ 
ca,  antiquis,  haud  bene  fidendum  est,  in  viis  tu¬ 
tissimis  ibimus,  si  fames  qua?  nobis  recentioribus 
sese  objecerunt,  perscrutemur.  Anno  1782,  in 
Scotia  fames  dira  praevalebat  ;  sed  etsi  opus  cui 
nomen  “  Edinburgh  Mcdical  Commentarios,”  il¬ 
lis  temporibus  editum,  versaverim,  vestigia  haud 
minima  Febris  Continua.*,  inveni.  Porro,  anno 
1822  (?)  Hibernia  inedia  graviter  vexabatur ;  ni¬ 
hilominus  nulla  documenta  mihi  cognita,  in  lu¬ 
cem  prolata  sunt,  quae  febrem  praeter  solitum 
tunc  grassatam  esse  ostendunt.  Ilaec  uti  supra 
sunt  exempla,  in  quibus  post  famem  febris  nulla 
est ;  et  huc  addendum,  febrem  epidemicam  quae  in 
Britannia  et  Hibernia  decem  circiter  annos  abhinc, 
longe  lateque  grassabatur,  ex  Hispania  quidem 
his  regnis  tam  manifeste  translatam  esse,  ut  ex 

inopia  genitam  copia  spectandi  non  daretnr.  Et 
ideo  inter  verisimilia  est,  quod  si  de  aliis  febribus 
epidemicis,  aeque  ac  illa  de  qua  jam  scripsi,  omnia 
plena  et  vera  paterent,  eas  a  contagione  et  non  aliis 
causis  originem  ducentes  videremus. 

Inter  causas  Febris  Communis,  quare  frigus 
recenseretur,  nihil  mihi  compertum  est,  et  erro¬ 
rem  hunc  ortum  esse  videtur,  ex  frigoris  sensati¬ 
one,  cum  qua  febris  haec  saepissime  invadit,  et 
etiam  ex  affectione  topica,  illis  quas  frigus  inducit 
simillima,  quae  febrem  plerumque  comitatur.  Ne¬ 
mo  frigori  Scarlatinam  tribuit ;  sed  quum  hic  mor¬ 
bus  cutis  rubore,  ejus  nota  praecipua,  caret ;  et 
quum  quoque  contagioni  se  subjectum  esse,  aeger 
nescit,  tum  morbi  sui  naturam  ignorat,  et  frigus 
vix  dubius  suspicatur ;  et  hoc,  quia  angina  cum 
febricula,  a  frigore,  uti  omnibus  notum,  originem 
saepe  trahit.  Et  quidem,  nisi  fallor,  in  Scarlatina 
quam  in  Typho,  aegrotantes  plures  frigori  symp¬ 
tomata  sua  tribuentes,  audivi. 

Labor  durus,  inter  causas  febris  haud  bene  ha¬ 
bendus  est ;  et,  hac  in  re,  error  ex  fatigationis 
sensu,  cum  qua  febris  accedit,  forsan  oritur.  An¬ 
no  1823,  dum  aegros  solito  numerosiores  curabam, 

evenit,  ut  mihi,  etsi  itineribus  pedestribus  fere 
prorsus  per  quatuor  annos,  insolito,  hoc  modo 
proficiscendum  esset.  Quodam  die,  tantae  fatiga¬ 
tionis  sensus  me  invasit,  quod  domum  haud  sine 
difficultate  accessi ;  statim  procubui,  et  Febrem 
Continuam  passus  sum,  quae  ad  omnes  mecum  ha¬ 
bitantes  se  se  extendit.  Hoc  tempore,  duos  Fe¬ 
bre  Communi  aegros  curabam  ;  et  quoniam  morbo 
illorum  duorum  febris  mei  et  meorum  similis  esset, 
haec  non  labore  sed  contagione,  sine  dubio,  ge¬ 
nita.  Caeterum,  si  via  per  quam  contagio  accessit, 
haud  tam  manifeste  patuisset,  hoc  pro  exemplo 
febris  ex  labore,  contra  veritatem,  adductum  esset. 
Tantum  addendum  est,  et  hoc  ad  febres,  vel  ex 
labore  vel  ex  frigore  oriri  dictas,  pertinet.  1.  Milii 
inter  suspecta  est,  ut  nos  inter  febre  aegros,  quam 
in  numero  eodem  horum  qui  non  febricitant, 
plures  frigori  vel  labori  nuper  subjectos,  non  re- 
periremus.  2.  Quanquam  Febrem  nostram  vidi 
in  loco  observationi  opportuno,  et  ubi  haud  pauci 
et  frigori  et  labori  subinde  subjecti  sunt ;  exem¬ 
plum  ne  unum  quidem  febris  vel  e  labore  vel  e 
frigore  manifeste  ortum  cognovi. 

Quod  ad  effluvia  noxia  attinet ;  ha?c  in  effluvia 

humana  concentrata,  et  effluvia  putrida,  divisa 
sint.  De  effluviis  humanis  concentratis  ;  haec  inter 
causas  Febris  communis  posita  sunt,  quod  morbus 
hic  in  carceribus  navibusque  prae  aliis  locis  grassari 
dictus  est,  sed  mihi  minime  pro  certo  est,  Febre 
Communi  loca  uti  supra  saepius  invadi  quam  alia 
quae  contagioni  aeque  favent.  “  I  have  observed  a 
fever  arise  in  foul  and  crowded  barracks,  and  in 
transport-  ships,  when  crowded  beyond  a  due  num- 
ber,  and  detained  by  contrary  winds,  or  when  the 
men  were  kept  at  sea  under  close  hatches  in  stormy 
weather.”  Haec  Piiingle  dixit ;  sed  res,  ex  qui¬ 
bus  haec  ejus  sententia  pendet,  audiamus  ;  et  hoc 
sit  exemplum  instar  omnium.  Res  quidem  quae 
alia  post  aliam  evenerunt,  uti  causa  effectusque 
parum  investigatae  habentur.  “  I  have  seen  at 
London  two  cases  of  this  fever  at  different  times, 
in  persons  who  were  taken  ill  at  sea,  or  imme- 
diately  upon  landing,  after  a  voyage  from  Leith 
in  bad  weather,  with  contrary  winds,  in  ships 
crowded  with  passengers  Non  ignoro  quod 
traditum  est,  ex  his  Anglis  qui  per  unam  noctem. 


*  Piiingle  on  Army  Diseases,  p.  243. 

in  Calcutta,  Anno  1 T A(>,  in  brevissimo  spatio  cir¬ 
cumclausi  sunt,  viginti  mane  superstites,  Febre 
putrida  affectos  esse  ;  sed,  me  judice,  hac  pars 
historia?  illius  vel  fide  minus  digna  vel  saltem 
morbus  hos  adortus,  Febri  nostra'  dissimilis  est. 
Non  quidem  credere  possumus.  Febre  continua 
nostra  agros,  in  itineribus  qua  hi  miseri  statim 
fecerunt,  proficisci  posse. 

Postremo,  de  effluviis  putridis  agitandum  est ; 
et  de  his  Pkingle,  inter  alia,  scripsit  (p.  280.) 
“  Forrestus  gives  an  account  of  a  malignant 
fever  breaking  out  at  Egmont,  in  Nortli  Holland, 
occasioned  by  the  rotting  of  a  wliale  on  the  shore. 
Wc  liave  a  like  observation  of  a  fever  affecting  a 
ship’s  crew,  upon  the  putrefaction  of  some  cattle.” 
Quoad  hac  exempla  ;  et  etiam  quoad  febres  om¬ 
nes  qua  fame,  frigore,  laboribus,  effluviis  noxiis, 
induci  dicti  sunt,  dicere  volo  ;  quod  mihi,  rem 
animo  veri  studioso,  exploranti,  visum  est  rebus 
hujuscemodi  Febrem  haud  toties  antecedi  ut  casus 
hos  quasi  fortuitos  spectare  haud  fas  sit.  Ad 
effluvia  putrida  redeo  ;  et  exempla  multa  ubi  qui 
effluviis  putridis  persubjecti  sunt,  hi  Febrem  con¬ 
tinuam  haud  postea  passi,  proferre  possem  ;  sed 

observatione  ut  infra  contentus  resto ;  quae  qui¬ 
dem  ad  nostrum  argumentum  multum  valet.  Fe¬ 
bris  communis,  juvenes  operam  sectioni  cadave¬ 
rum  dantes,  effluviis  putridis  prae  omnibus  sub¬ 
jectos,  saepius  quam  alios  haud  adoritur.  Parisiis, 
uno  eodem  que  tempore,  cadavera  forsan  fere  cen¬ 
tum,  in  curiis  anatomicis  aedificii  unius  aliquando 
sunt ;  sed  neminem  unquam  audivi  proponentem, 
hos  qui  ibi  anatomiae  studio  incumbunt,  Febri 
prae  aliis  obnoxios  esse. 

Ex  omnibus  constat ;  minime  esse  compertum, 
vel  fame,  vel  frigore,  vel  laboribus,  vel  effluviis 
noxiis,  Febrem  continuam  generari  posse  ;  et 
mihi  in  animo,  pro  certo  est,  quod  haec,  si  quando 
revera  Febri  connectantur,  id  est  non  ob  Fe¬ 
brem  genitam,  sed  quod  corpus  contagioni  dis¬ 
ponunt. 

Nunc  res  patefactas,  respicere  fas  est.  Fe¬ 
brem  communem  nostram,  in  specie  semper  ean¬ 
dem  monstrare  conatus  sum,  et  specie  una,  cau¬ 
sam  unam  verisimile  est  *.  Causarum  (pia?  Fe¬ 
brem  hanc  excitant,  unam  ad  minimum  conta* 
gionem  esse,  satis  constat ;  et  quum  hujus  mate¬ 
riei  operationem, — quippe  qua?  oculorum  aciem 
fugit,  et  se  ipsam  gignere  potest, — hanc  om¬ 
nium  exemplorum  causam  esse,  facile  credamus. 
Quoque  expositum,  ut  in  loco  investigationi  hu¬ 
juscemodi  favente,  quoties  variolam,  Nec.  toties 
Febrem  continuam  contagioni  sua?  referre  possem  ; 
et  luic  additum  est,  hunc  morbum  rarissime  sese 
ostendere,  in  regionibus  quarum  incola?  contagione 
plerumque  distant,  sed  a?que  ac  casteri  rebus  om¬ 
nibus  aliis  subjecti,  qua?  pro  causis  febris  habentur. 
Denique,  nobis  est  pro  certo  causa  una  qua?  ad 


*  Huic  argumento  parum  fido,  nec  quidem  hujus 
auxilio  egeo. 


24 


DE  CAUSIS  FEBRIS  COMMUNIS. 


oirmia  explicanda  satis  valet,  et  huic  omnium  ex¬ 
emplorum  causae  nihil  contrarium  currit,  sed  om¬ 
nia  prorsus  favent.  His  reputatis,  alias  res  nisi 
quam  maxime  firmatae,  pro  causis  haud  adjungen¬ 
dae  sunt.  Sed  aliae,  omnino  fundamentis  validis 
carere,  investigatae,  reperiuntur. 

Jam  venia  dabitur,  si  his  qui  sententiam  diver¬ 
sam  tenent,  dicam  ;  “  per  breve  tempus  contagio¬ 
nem  esse  causam  solam  Febris  continuae  putate, 
et  demonstrationes  quae  tum  nobis  forent  et  hodie 
desunt  mihi  dicite.” 

Antea,  de  causis  Febris  continua;  agens,  res 
quae  morbum  generant,  i.  e.  causas  Excitantes  tan¬ 
tum  spectavi;  jam  pauca  de  rebus,  quae  corpus 
humanum  Febri  aptum,  i.  e.  de  causis  Praedispo- 
nentibus,  proferre,  milii  in  animo  est. 

Nutritio  parca,  motus  animi,  praecipue  contagi¬ 
onis  timor,  aeris  quaedam  conditio,  uti  plures  ju¬ 
dicant,  corpus  humanum  Febri  continuae  obvium 
reddunt.  Harum  ultima,  aeris  conditio  mutata 
scilicet,  ejusmodi  est,  ut  observationi  haud  subjici 
possit ;  et  inter  causas  has  locum  tenet,  soliim 
quod  quasdam  difficultates  amovere  existimatur. 
Quod  ad  causas  alias,  uti  supra,  attinet ;  quum  ra¬ 
tio  credendi  has  Febri  continuae  corpus  disponere, 
mihimet  obvia  nunquam  fuerat,  animus,  ex  qua  re 
haec  sententia  pendeat,  me  quaerere  tulit ;  atque 
hodie  de  ea,  in  maximo  dubio  haereo.  Videtur 
quidem,  omnia  concurrentia  parum  investigata, 
inter  causas  apud  antiquos  posita  esse.  Laxae 
observationes  hujuscemodi  sese  habent,  in  libris 

veterrimis,  e.  g.  in  scriptis  Patris  Medicinae,  qui 
quidem  signa  prima  Febris,  cum  quibusdam  quae 
pro  causis  habita  sunt,  adeo  commiscuit,  ut  pro 
causisne,  an  pro  rebus  ante  Febrem  accidentibus 
ea  tenere  velit,  non  deprehendere  possumus.  Ita 
quum  de  Epidemicis  agens,  narrat  quendam, 
ex  venere  et  potu,  Febre  affectum  esse  (u  g| 

dtygoburiMV  TtCCl  TTOTCrJV  7TVg  sXa/3g/’)  vel  alte¬ 
rum,  ex  moerore,  (u  g*  Xvwqs”)  ;  facile  puta¬ 
mus  eum  de  moerore,  potatione  et  venere  quasi 
causis,  dicere.  Sed  cum  dicit  alium  ex  lassitudine 
et  potationibus  ( u  g&  zmroov  kcm  ttotoj1/7)  ;  alium 
ex  lassitudinibus  et  laboribus  (“  g*  xokcov  jcou 
novoov”) ;  et  alium  “  ex  largiore  potatione  et  vo¬ 
mitu,”  Febre  aegrum  esse  ;  quid  censendum  nes¬ 
cimus.  Lassitudinem,  et  vomitum,  symptomata 
quidem  inter  prima,  Hippocratem  pro  causis 
proponere  haud  credere  possumus.  Haec  nobis  in 
scriptis  de  re  medica  primis ;  et  pari  modo  auc¬ 
tores  documenti  novissimi,  de  Typho,  (An  Ac¬ 
count  of  the  Rise,  Progress,  and  Decline  of  the 
Fever,  lately  Epidemic  in  Xreland,  by  Dr  Bar- 
eer  and  Dr  Cheyne),  omnes  res  quae,  Febre 
grassante,  et  haud  omnibus  aliis  temporibus, 

sese  forte  objecerunt,  pro  causis  temere  notant. 
Ex  causis  illis  ha?  sunt  excerptae,  “  Wetness  and 
coldness  of  the  spring,  summer,  and  autumn  of 
181  (i, — general  failure  of  the  crop, — bad  quality 
of  potatoes,  and  everv  kind  of  grain,- — scanty  sup- 
ply  of  fuel, — the  sudden  tali  in  the  price  of  land 
and  labour, — the  closeness,  dampness,  filth,  and 
polluted  air  of  their  wretched  cabins, — the  failure 
of  a  grcat  provincial  hank, — the  great  deprecia- 
tion  of  grain  and  cattle, — the  sudden  revulsion 
from  war  to  peace, — superabundant  population, — 
the  decay  of  trade,  the  ruin  of  inanufactures, — 
the  decline  of  commerce, — the  high  price  of 
land, — an  cnormous  taxation,—  the  vast  incomes 
of  ahsentees, — want  of  the  usual  hodilv  labour; — 
absence  of  the  ordinary  stimulus  of  spiritous  li- 
quors.”  (Loc.  cit.  passim.)  Uti  saepe  solet  fieri ; 
quae  ab  opinione  prius  assumpta  oriuntur,  ex 
experientia  propria  originem  ducere  dicuntur. 

Si,  sane,  nutritio  parca  proclivitatem  ad  Fe¬ 
brem  continuam  conferat,  Febrem  late  serpentem 
quotiescunquc  fames  sit  (quoniam  causa  excitans, 
contagio  videlicet,  nunquam  his  regionibus  decst), 
reperiremus.  Sed  exempla  in  quibus,  post  famem. 


28  DE  CAUSIS  FEBRIS  COMMUNIS. 


Febris  haud  sese  ostendit,  hic  alio  in  loco  scripsi. 

Contra,  Febrem  communem  longe  lateque 
grassantem  dum  fames  non  urget,  videamus. 
Nunquam  in  his  regnis,  Febris  haec  latius  evasit, 
quem  decem  annis  abhinc  ;  sed  testibus  auctori¬ 
bus  fide  dignissimis,  morbus  qui  in  Hibernia, 
Londini,  et  Edinburgi  tum  grassabatur,  ex  fame 
haud  pendebat ;  nam  etsi,  eo  tempore,  inedia 
multos  vexabat,  Febris  nequaquam  latissima  ubi 
inedia  maxima  erat.  Non  inter  dubia  est,  ut  do¬ 
cumenta  de  fame,  cui  Febris  accessit,  scriptis  vete¬ 
rum  haud  raro  sese  objiciunt.  Natura  tamen 
semper  est  eadem,  nec  senescit ;  atque  ideo  si  do¬ 
cumenta  antiqua  nostrae  experientiae  contraria 
currunt,  haec  vel  falsa,  vel  ad  morbos  a  Febre 
nostra  alienos  attinentia,  putare  fas  est.  Forsan 
quidem  fames  et  Febres  tum  toties  occurre¬ 
bant,  ut  non  mirandum,  si  aliquando,  tempore 
eodem  accederent.  In  nostris  regionibus,  opinio 
uti  infra  quibusdam,  etsi  non  medicis  sese  obji- 
cisse  videtur,  videlicet,  famem  morbo  comitanti 
uti  causam  effectui  non  semper  connexam  esse. 

“  In  th  year  1694,  in  the  month  of  August, 
that  crop  got  such  a  stand  by  east  mist  or  fog, 

standing  like  mountains,  whicli  all  our  old  men 
that  liacl  seen  blasting,  frosting,  and  milldewing, 
had  liever  seen  the  like,  that  it  got  little  more 
good  of  the  ground.  I11  November  that  year, 
many  were  smitten  with  wastiug,  sore  Huxes,  and 
strange  fevers,  which  carried  many  off  the  stage, 
of  such  a  nature  and  rnanner,  that  our  old  physi- 
cians  had  ncver  seen  the  like,  and  could  make  no 
lielp.  Nor  was  this  to  be  imputed  to  bad  or  un- 
wholesomc  victuals,  for  severals  who  had  plenty 
of  old  victuals,  did  send  to  Glasgow  for  Irisli 
meal,  and  yet  were  smitten  with  more  violent 
Huxes  and  fevers  than  the  poorest  in  the  land, 
whose  names,  and  the  places  where  tliey  dwclt,  I 
could  instance*” 

Motus  animi,  praesertim  contagionis  timor,  in¬ 
ter  causas  Febris  minime  firmata  stant.  Poetae 
quidem  temporibus  omnibus,  curas  et  motus  ani¬ 
mi  Febris  inter  causas  habuerunt.  Poetarum 
unus  nostrorum,  miserae  cujusdam  infortunia  ca¬ 
nens,  haec  habet, 


*  Account  of  the  Years  of  Scarcity  in  Scotland,  from 
1694  to  1700. 

“  My  father  failed  in  trade,  and  sorrowing  died. 

And  then  came  Fever,  slight  at  first  indeed, 

But  hastening  on,  and  threatening  in  its  speed.” 

V irgilius  quidem  omnia  fere  quae  causae  Febris 
vel  excitantes  vel  disponentes  vocantur,  cum  mor¬ 
bis  letoque,  “  primis  in  faucibus  orci,”  posuit : 

“  Vestibulum  ante  ipsum  primis  in  faucibus  orci 
Luctus  et  ultrices  posuere  cubilia  curae, 

Pallentesque  habitant  Morbi,  tristisque  senectus, 

Et  Metus  et  malesuada  Fames  et  turpis  Egestas, 
Terribiles  visu  formae  Letumque  Laborque.” 


Haec  inter  ficta  Poetarum  habemus ;  et  quod 
attinet  ad  motus  animi  pro  causis  Febris  habitos  ; 
haec  opinio,  me  judice,  nequaquam  validior,  quam 
in  fictionibus  solet.  Nunquam  in  Britannia,  in 
nostris  temporibus,  quam  in  consternatione  recente 
de  re  pecuniaria,  curae  graviores  fuerunt ;  sed  tum 
Febris  continua  haud  praeter  solitum  grassaba¬ 
tur.  Multi  sunt  qui  credunt,  hos  qui  Febrem  ti¬ 
ment  saepius  quam  alios  hoc  morbo  affectos  esse  ; 
sed,  sicuti  ego  suspicor,  ex  his  febrili  contagioni 
subjectis,  timentium  quam  non  timentium  partem 

minorem  Febris  corripit ;  et  vero,  quod  qui  ti¬ 
ment  hi  sese  magis  cautos  habent.  Procul  dubio 
est,  ut  eos  qui  morbum  hunc  timent  Febris  ali¬ 
quando  invadat  ;  sed  verisimile  est,  neminem  sine 
aliqua  graviore  causa  timere,  et  ha‘c  causa,  quae¬ 
cunque  sit,  ad  morbi  accessionem  explicandam  sa¬ 
tis  valeat. 

Aeris  conditio  quaedam,  praesertim  apud  Sy- 
denham,  inter  res  qua?  Febri  corpus  aptum 
reddunt  habetur.  Aer,  Sydenham  auctore, 
contaminatur,  “  ab  occulta  et  inexplicabili  qua¬ 
dam  altcratione  in  ipsis  terra?  visceribus*.”  Laza- 
rus  Riverius  tamen  altius  vadit,  et  (“  quan¬ 
tum  hic  ad  auras,  tantum  ille  ad  Tartara  tendit,”) 
hoc  aeris  vitium  ad  “  malignos  siderum  influxus”  f 
refert ! 

Hanc  sententiam,  etsi  minime,  uti  ego  aestimo, 
firmam,  quam  plurimi  tenent.  Aeris  conditio  con¬ 
tagioni  favens,  si  ex  causa  diffusa  penderet,  uno 

*  • 

eodemque  tempore  permagnam  regionem,  exempli 
gratia,  per  regnum  totum,  existeret ;  et  Febris 


*  Thoma;  Sydenham  Opera,  p.  5.  Lond.  1705. 
f  Lazari  Riverii  Opera,  Francofurti,  p.  532,  1674. 

forma  epidemica  per  totum  regnum,  uno  eodem» 
que  tempore,  grassaretur.  Res  tamen  non  ita 
sese  habet,  et  Febris  gradatim  ex  alio  ad  alium 
locum  serpit.  Contra ;  si  hic  aer  mutatus  ex  causa 
ulla  ad  locum  unum  pertinente,  oriretur ;  vel  trans¬ 
vehendum  vel  non  per  ventos,  oportet.  Si  transvehi 
possit,  spatio  brevissimo  diffusius  evaderet,  et  mor¬ 
bus,  haud  post  intervallum  quoddam,  uti  solet, 
sed  brevissimo  spatio,  per  totum  regnum  grassare¬ 
tur.  Si  haud  tamen  transvehi  possit,  qua  de 
causa  ad  alios  locos  sese  extendat  non  constat. 
Nulla  res,  quidem,  huic  aeris  conditioni  mutatae 
favet,  nisi  quod  quidam  putant  phaenomena  Fe¬ 
bris — nempe  ortum,  progressum  et  defectionem — - 
hoc  et  haud  alio  modo  explicabilia  esse.  Si 
autem  has  res  haud  alio  modo  explicare  possi¬ 
mus  ;  minime  sequitur  hypothesem,  quae  copiam 
hanc  difficultatem  superandi  praebet,  esse  veram. 
Hypotheses  enim  omnes,  haud  phaenomenis  de¬ 
ductae,  sed  gratia  phaenomena  facilius  solvendi  as¬ 
sumptae,  experimentis  postea  subjectae,  plerumque 
falsae  evadunt.  Ortus  tamen,  status,  defectioque 
Febris  continuae,  me  judice,  haud  omnino  latent, 
et  hoc  inquam,  etsi  mihi,  pauperes  et  male  nutriti 


DE  CAUSIS  FEHKIS  COMMUNIS. 


83 


quam  divites, — timidi  et  debiles  quam  validi,  con¬ 
tagioni  procliviores  haud  spectandi  sunt  ;  et  etsi 
aerem  contagioni  aliquando  favere  haud  rcor. 

Febris  continua  semper,  vel  ex  febricitante  de 
loco  alio  apportato,  vel  ex  quopiam,  per  mate¬ 
riem  contagiosam  qua?  fomes  appellatur,  conta¬ 
minato,  initium  ducit.  Apud  pauperes  et  ma¬ 
le  nutritos,  Febris  plerumque  incipit,  haud 
propter  febrem  pauperie  genitam,  sed  quod  inter 
hos  qu;\m  divites,  contagio  saepius  haeret ;  et  hi 
quoque,  advenis  febre  laborantibus,  saepius  objecti 
sunt.  Febris  quoque,  initio  peracto,  inter  pau¬ 
peres  prae  omnibus  late  serpit ;  quod  hi  quam  alii 
densiores  congregant,  et  a?gri  alius  alium  saepius 
visitat;  et  quod  quoque  in  spatio  minime  am¬ 
plo  saepius  procumbunt,  et  in  quo  aer  perflans 
materiem  contagiosam  nec  deluit  nec  avehit. 
Qui  sese  foras  saepius  habent,  quam  minus  robus¬ 
ti  vitam  domi  agentes,  rarius  Febre  continua  per¬ 
culsi  sunt ;  non  vel  quod  robur  arcet,  vel  qudd  de¬ 
bilitas  disponit,  sed  uti  verisimile  est,  quod  hi 
quam  illi,  contagioni  potius  subjecti  sunt.  In  ex¬ 
ercitibus,  oppidis  obsessis,  carceribusque,  commu¬ 
nicatio  mutua,  his  locis  haud  vitanda,  contagioni 

manifeste  favet,  et  hinc  Febris  continua  ibi  latis¬ 
sime  serpit.  Initio  facto.  Febris  plerumque  sese 
extendit.  In  quaque  domo  ubi  est  Febris,  pars 
perculsi  sunt,  alii  minus  apti;  et  quisque  visitans 
qui  contaminatur,  centrum  fit  ex  quo  novae  Fe¬ 
bres  emanant.  Hinc  haud  mirandum  est,  quo¬ 
dam  numero  febricitantium  pro  centris  dato, 
quam  longe  lateque  F ebris  continua  serpat,  Quo¬ 
dam  tempore  peracto,  omnes  qui  in  domibus  con¬ 
taminatis  commorantur,  contagioni  plenae  subjecti 
fuerunt ;  et  vel  morbum  passi  sunt,  vel  non  passi, 
facto  ipso,  sese  minus  aptos  demonstrant.  Qui 
aegros  visitant  hos  prudentiam  experientia  docet ; 
domos  contaminatas  cavent ;  ideo  centra  conta¬ 
gionis  pauciora  fiunt,  et  Febrem  cessare  oportet. 

Dicere  licet,  Febrem  communem  pro  numero 
et  proclivitate  horum  plenae  contagioni  subjecto¬ 
rum,  sese  extendere.  Subjectorum  numerus  ex 
variis  causis  pendet ;  et  quoad  proclivitatem,— 
sunt  quidam  Febri  communi  obnoxiores,  sed  ex 
qua  proclivitas  haec  oriatur,  nequaquam  patet. 
Dum  tamen  res  quae  hodie  Febris  communis 
causae  disponentes  habentur  inter  dubia  teneam, 
non  meum  hic  est,  niti  ut  omnia  quoad  hanc  ob- 

scura,  in  aperto  ducerem  ;  eaeterum  dicere  volo, 
ut  si  ortum,  progressum  defectionemque  Febris 
continua?  haud  rite  supra  explicare  possumus,  pu¬ 
tare  fas  est,  ut  vis  materiei  contagiosa?  mutationes 
subeat ;  et  licec  hypothesis  a? que  ac  illa  qua?  Epi¬ 
demicos  conditioni  aeris  mutata?  tribuit,  omnes 
difficultates  superat.  Hypothesi  de  aere  mutato 
nihil  favet ;  sed  illa  jam  jacta  quam  verisimilis 
est. 

